Rezumatul Studiului 13 - Călătoria la Roma

1. **Circumstanţe adverse. Fapte 27:1-26.**
   * Din cauza avansării lente şi estimând dificultăţile care vor surveni dacă vor continua călătoria, Pavel a dat un sfat înţelept. Însă Iuliu, centurionul, cu toate că îl trata amiabil pe Pavel, i-a ignorat sfatul.
   * Pe durata furtunii, când şi-au pierdut orice speranţă de salvare, Pavel le-a dat un al doilea mesaj: un înger i-a spus că vor fi salvaţi cu toţii. De această dată l-au ascultat.
2. **Pericole pe mare. Fapte 27:27-44.**
   * Cu toate că Dumnezeu a promis că toţi vor fi salvaţi, trebuiau să coopereze pentru a îndeplini anumite condiţii:
     + Dacă marinarii fugeau, toţi mureau (v. 30-32)
     + Trebuiau să îşi adune forţele şi să mănânce (v. 33-36)
     + Dacă soldaţii ucideau prizonierii nu aveau să fie salvaţi (v. 42)
     + Trebuiau să lucreze împreună şi să se ajute reciproc (v. 43-44)
   * Dumnezeu îşi îndeplineşte promisiunile cooperând cu elementul uman.
   * Observă de asemenea că, prezenţa unui singur creştin, a salvat viaţa a 276 de oameni.
3. **Curaj în încercare. Fapte 28:1-10.**
   * În timp ce colabora, punând lemne pe foc, Pavel a fost muşcat de o viperă foarte veninoasă. Faptul că nu a suferit nicio consecinţă, i-a lăsat perplecşi pe locuitori.
   * Cu toate că nu există vreo dovadă că Pavel ar fi predicat Evanghelia în Malta, totuşi a realizat o importantă lucrare de vindecare (Evanghelia în acţiune).
4. **Pregătind judecata. Fapte 28:11-22.**
   * Autorităţile romane l-au tratat special pe Pavel şi i-au permis să locuiască într-o casă închiriată (bineînţeles, sub supraveghere).
   * Imediat, i-a chemat pe conducătorii iudei pentru a pregăti judecata sa înaintea împăratului. Dorea să le explice nevinovăţia sa. Ei nu au primit nicio instrucţiune de la Ierusalim, dar au fost interesaţi să asculte doctrina pe care Pavel o prezenta.
5. **Răspândind Evanghelia. Fapte 28:23-31.**
   * Iudeii s-au împărţit când a venit vorba de acceptarea Evangheliei, aşadar Pavel s-a îndreptat spre neamuri şi le-a predicat acestora timp de doi ani.
   * Din scrisorile sale, aflăm că a fost absolvit de Nero şi a realizat o a patra călătorie misionară.
   * În timpul acestei călătorii, a fost arestat şi adus din nou înaintea lui Nero. De această dată, Pavel a fost decapitat.
   * Cartea Faptelor se încheie abrupt, fără un final logic. Este o carte deschisă, în care ne rămâne nouă să scriem ultimul capitol.
   * Întăriţi de curajul înverşunatului apostol, trebuie să ne luăm torţa şi să continuăm lucrarea sa neîntreruptă: să ducem Evanghelia veşnică în întreaga lume.